
MOTTO: „Consiliul Suprem de Apărare al Țării (CSAT) a anunţat joi că România va dona Ucrainei un sistem 
Patriot. Kievul va folosi echipamentul sofisticat pentru a se proteja de atacurile aeriene rusești. 
"(ROMÂNIA.EUROPA LIBERĂ. ro, 20 iunie 2024) 

Se duse și PATRIOT-ul, „ca nour lung pe șesuri...” Mie cel mai mult îmi place ironia din denumirea sistemului. 
Adică, stai și te miri, cum să dăruiești PATRIOT-ul?... putem să ne întrebăm și noi, exact ca-n bancul cu „...dîn 
Togo, dîn Togo, da' de-al cui?”, păi... PATRIOT, PATRIOT, da' de-l cui PATRIOT? 

Știm că România a fost reprezentată cu demnitate în Țara-dolarului-răsare și Klaus s-a bătut eroic pentru a 
păstra ceea ce-au plătit cetățenii. Atunci când, în cadrul ultimei vizite a lui Klaus peste ocean, un alt mare 
înțelept al planetei, Joe Robinette, l-a somat: „dă, mă, și tu ceva!!! nu te preface că n-ai, că doar le-ai plătit! 


aha, nu-s funcţionale, știu, da' plătite sunt, așa că teoretic este o afacere reciproc avantajoasă: vouă vi s-a 


îngăduit să le achitaţi, și, în schimb, lor li se permite să le primească! un «deal» fără cusur!” amoeba noastră 
falnică din fruntea statului a făcut niște fonfleuri și niște genoflexiuni din pseudopode, după care și-a umflat 

România să rămână fără apărare anti-aeriană”, după care s-a făcut un cocoloș flasc pe covorul din Biroul Oval 
și... gata! a zburat PATRIOT-ul cu aţa! Nu e, totuși, minunat ce bine se înțeleg marile spirite ale planetei? 
Până la urmă, a fost satisfăcător și pentru amoeba noastră, nu-i așa? Dăruiește, dăruiește, că nu dă de la el, 
dar se și retrage din cursa pentru șefia NATO! Adică de-acolo unde găina proastă s-a băgat de una singură 
cotcodăcind în zece puncte despre cum va reforma dânsa, din coteţ, marea alianţă! Frumos, două dintr-o 
lovitură! Cu toate că încă nu mi-a explicat nimeni și nu cred că de acum încolo se va obosi cineva să-mi 
explice de ce-a crezut găina că se poate pune șefă peste ogradă. Cum de a trecut prin mintea ei microscopică 
o astfel de idee năstrușnică? 

lar acum suntem, din câte-mi dau seama, și bătuţi și cu banii luaţi, cum stă bine la voinic! 

Însă eu sunt ignorantă în materie de politică externă, alianţe, tratate și alte fineţuri. De aceea consider că este 
foarte bine că au zis și Radu Tudor, și Ciuvică, și generalii arondați CNN, și alte capete luminate ceva în genul 
„nu plânge că nu se mai învârtoșează, da' uite-o ce frumos atârnă”! Adică, lasă că o să ne dea ei ceva, până 
la urmă, peste niște ani... că nu se poate, între prieteni, să ne lase cu buza hialuronată! Oricum, sistemul 
PATRIOT era cam de cacao, doar a confirmat şi generalul Dan Grecu: „Să fim clari! Sistemul Patriot nu este 
panaceu. Ar trebui vreo 150 de sisteme în România, cel puţin 2-3 pe fiecare județ” și „RACHETELE SUNT CA 
SALAMUL, dacă îmi permiteți să glumesc, au termen de valabilitate. Cred că minimul e 20 de ani, a la long. 
Altfel nu mai pot fi folosite” (cine-a compus nemuritoarele versuri: „avion american/ bombardează cu salam”, a 
avut, așadar, dreptate). Și a mai zis generalul: „Costul este foarte mare... adevărul e că în relaţia cu ţinta, 
când folosești Patriot în urma unui avion, care costă 40-50 milioane, se justifică, dar când dai după Shahed 
(adică după drone-dronișoare, la cinci lei grămada, n.n.)... aici e problema.” Aţi priceput, da? Scump și de 
cacao! Bine c-am scăpat de el! 

Din ce-am înţeles, în compensație ni s-a permis să ne mai scormonim de niște mărunțţiș de 70 de milioane de 
parai și să comandăm niște avioane ultimul răcnet. Că o să ni le dea ei odată și odată, dacă plătim înainte, ca 
de obicei. 

Până atunci însă, cetăţeni, să ne bucurăm de înțelepciunea bine- cunoscutului proverb ucrainean: „Dă matale 
vrabia, plătită în avans, pe negocierea (dintr-un viitor neprecizat) pentru cioara de pe gard”. Că aceasta este 
adevărata frumuseţe a afacerilor între parteneri strategici! 

Autor: Luminita Arhire 


Despre autor 


(e) editor 


(2); 


